Downloaded from MoviesMod.org | Visit & Support
हम समझते हैं
कि आज की यह मुलाकात काफ़ी मुश्किल लगेगी।
ऐसा क्या है जो हाल में बदला है?
ऐसा इंटरव्यू देना आसान नहीं है, और मैं यह नहीं करना चाहती थी।
कहने को बहुत कुछ है, पर क्या गड़े मुर्दे उखाड़ने चाहिए?
यह बर्दाश्त करना मुश्किल है।
ऐसे कई परिवार हैं जो इन्हीं हालात में हैं,
लेकिन यह अनुभव बहुत अलग था
क्योंकि मेरा परिवार टेलीविज़न पर था।
आपने डगर परिवार के बारे में सुना होगा।
जिम बॉब, मिशेल और उनके 19 बच्चे।
बहुत ही जल्द वह एक सनसनी बन गया।
अपने बच्चे का नाम जिम बॉब रखना चाहता हूँ। जिम बॉब ज़बरदस्त है।
सब उस परिवार को जानते थे।
- डगर्स बहुत पसंद हैं! - हाँ!
मैं शादी तक किसी को नहीं चूमूँगी।
मैंने अपने मामा से पूछा,
"आप टीवी पर भरोसा नहीं करते। तो आप टीवी पर क्यों हैं?"
और उन्होंने जवाब दिया, "यह एक मिनिस्टरी है।"
उन्नीस बच्चे...
19 किड्स एंड काउंटिंग।
दुनिया उन्हें टीएलसी के हिट शो के कारण जानती है, 19 किड्स एंड काउंटिंग।
सबका ध्यान बस डगर्स पर था।
पर किसी ने इस बात पर ध्यान नहीं दिया कि डगर्स यहाँ तक पहुँचे कैसे।
जहाँ तक मुझे याद है, हम इंस्टिट्यूट इन बेसिक लाइफ़ प्रिंसिपल्स
का हमेशा से हिस्सा थे।
डगर्स परिवार के बच्चे इंस्टिट्यूट का चेहरा थे।
इंस्टिट्यूट के अगुआ का
मानना था कि ईसाई परिवार में ज़्यादा से ज़्यादा बच्चे होने चाहिए
ताकि दुनिया में यीशु मसीह का संदेश पहुँचाने के लिए ज़्यादा लोग हों।
हमने सारी ज़िंदगी अपने बच्चों को नेकी करना सिखाया है।
वह शो मशहूर हो गया, स्पिन-ऑफ़ बनने लगे, और कई दूसरे परिवार सामने आए
जिन्हें टीवी रियलिटी सीरीज़ करने का मौका मिला।
और जब यह सब हो रहा था, उसी दौरान
इस बात के कई सबूत सामने आ रहे थे कि यह संस्कृति जहाँ भी है,
वहाँ बहुत बड़े पैमाने पर शोषण होता है।
जॉश डगर पर चाइल्ड पोर्नोग्राफ़ी के आरोप
परमेश्वर ने इससे हमारे परिवार को शुद्ध किया है।
हे भगवान।
खुद को सच बोलने देना मुश्किल होता है।
पारिवारिक रहस्य
चर्च के ये लोग जिन्हें मुझे महफ़ूज़ रखना चाहिए,
वे उत्पीड़कों के साथ हैं।
"ज़बरदस्ती"
इस समुदाय में, "शोषण" जैसा कोई शब्द नहीं है।
उसे डंडे से पीटकर सज़ा दो।
ये लोग अपने बच्चों को चोट पहुँचा रहे हैं
और यह भगवान के नाम पर कर रहे हैं।
उन्होंने हर पिता को एक कल्ट लीडर बना दिया,
और आध्यात्मिक, शारीरिक, भावनात्मक, मनोवैज्ञानिक शोषण को एक संस्थान बना दिया।
यह पितृसत्तात्मक है, यह अधिकारवादी है। औरतों के हक नहीं हैं, बच्चे टूट जाते हैं।
तत्काल आज्ञापालन हो!
वे ऐसा समाज बना रहे हैं।
आईबीएलपी की शिक्षाएँ ईसाई धर्म के अनुसार नहीं हैं।
वे बिल्कुल अलग हैं।
होमस्कूलिंग इस पूरे प्रोजेक्ट का आधार है।
गणित के बजाय, आप बेइज़्ज़ती करना सीखते हैं।
यह बहुत से लोगों की ज़िंदगी का हिस्सा बन रहा है।
मकसद था ईसाई होमस्कूलर्स को
बड़े सरकारी पदों पर पहुँचाना।
चिल्ड्रेंस इंस्टिट्यूट
वे अमेरिका को बदलने के लिए अपने बच्चों को प्रशिक्षण दे रहे हैं।
वे खुलकर एक कल्ट की तरह पेश आते हैं।
दुनिया पर कब्ज़ा उनका मकसद था।
और वे मानते हैं कि वे वह सेना बना रहे हैं जो वह मकसद पूरा करेगी।
डगर्स का टीवी शो वह इंजन था जिसने इस नज़रिए को आगे बढ़ाया।
खुशहाली की वे तस्वीरें उस मिठाई की तरह थीं
जिसका हमें नशा हो गया था।
कहानी केवल उतनी ही नहीं है।
और भी बहुत से सच हैं।
मुझे पता नहीं था कि पर्दे के पीछे क्या चल रहा है।
वे हम सबको धोखा दे रहे थे।
शाइनी हैप्पी पीपल: डगर फ़ैमिली सीक्रेट्स
उत्तर-पश्चिमी अरकंसॉ
मैं डेरिक डिलर्ड हूँ, मैं रॉजर्स, अरकंसॉ से हूँ।
मैं जिल डिलर्ड हूँ, और मैं स्प्रिंगडेल, अरकंसॉ से हूँ।
मैं डगर परिवार के 19 बच्चों में से चौथी संतान हूँ।
अगर जिल को...
हैलो, मैं जिल डगर हूँ।
मैं टीवी पर ही पली-बढ़ी हूँ।
2009 19 किड्स एंड काउंटिंग - सीजन 3
उसने जवानी की दहलीज़ पर कदम रखा,
तो मैंने देखा कि उसमें व्यवस्थित रहने जैसे अच्छे गुण हैं
और उसकी शख्सियत भी बेहद खुशमिज़ाज और बिंदास है।
यह कहानी तो सुनाई जाएगी,
और मैं चाहती हूँ कि अखबारों
और अफ़वाहें फ़ैलाने वालों की बजाय मैं यह कहानी सुनाऊँ।
मेरे माता-पिता जिम बॉब और मिशेल डगर हैं।
हमारा सबसे बड़ा भाई है जॉश, और फिर जुड़वाँ, जैना और जॉन,
फिर मैं, मैं हूँ जिल, और फिर जेसा, जिंजर, जोसफ़, जोसायाह, जॉय,
जेडेजाया, जेरेमाया, वे भी जुड़वाँ हैं।
फिर जेसन, जेम्स, जस्टिन, जैक्सन, जोहाना, जॉर्डन।
रुको, जस्टिन, जैक्सन,
जोहाना, जेनिफ़र, जॉर्डन, जोसी।
हम अपने परिवार पर बने टीएलसी टीवी शो में थे।
19 किड्स एंड काउंटिंग
मेरे माता-पिता की मुलाकात तब हुई
जब मेरे पापा अपने एक दोस्त के साथ चर्च के काम से गए थे।
उनके दोस्त ने कहा, "एक लड़की है, वह एक चीयरलीडर है।
"वह अभी-अभी ईसाई बनी है,"
और पापा ने कहा, "उससे मिलने चलते हैं।"
मैं सात भाई-बहनों में सबसे छोटी थी। मेरा बचपन बहुत खुशहाल था,
लेकिन मैं जिम बॉब जैसी नहीं थी।
मैं डेटिंग करती थी, बॉयफ़्रेंड-गर्लफ़्रेंड के पचड़े में थी।
पापा ने उन्हें जूनियर सीनियर भोज में बुलाया।
वह साथ गईं और फिर...
हम पूरे चार घंटे परमेश्वर के बारे में बातें करते रहे।
इसने बाइबिल खोली,
और मुझे ऐसी बातें समझाईं जो मैंने कभी नहीं सुनी थीं।
उस रात, मैं अपने घुटनों पर बैठी, और अपना जीवन प्रभु को समर्पित कर दिया।
उसके बाद, कुछ समय बाद उन्होंने शादी कर ली।
वे काफ़ी कमउम्र थे। माँ 17 की थीं, पापा 19 के थे।
जब हमारी शादी हुई,
हमने सोचा हमारे एक या दो या तीन बच्चे होंगे।
मिशेल गर्भ निरोधक गोलियाँ लेती।
उसने वे हमारे पहले बेटे जॉश के जन्म तक लीं,
और उसके बाद दोबारा लेने लगी।
और गोलियाँ लेने के बावजूद वह प्रेगनेंट हो गई,
और उन गोलियों के कारण उसका गर्भपात हो गया।
और उस वक्त,
हम दोनों परमेश्वर के सामने घुटने टेककर बैठ गए
और उनसे माफ़ी माँगी,
और उसके ठीक बाद, परमेश्वर ने हमें जुड़वाँ बच्चों से नवाज़ा।
और उसके बाद एक और, उसके बाद एक और।
हमने परमेश्वर की इच्छा मानी और वह हमें नवाज़ते रहे।
मेरे माता-पिता का मानना था कि आपको
ज़्यादा से ज़्यादा बच्चे पैदा करने चाहिए
जब तक शरीर साथ न छोड़ दे।
मेरे दादा-दादी और नाना-नानी
इतने बच्चे पैदा करने के फ़ैसले से सहमत नहीं थे।
उन्हें मेरी माँ की सेहत की चिंता थी,
और वे हमेशा कहते, "क्या यह तुम्हारा आखिरी बच्चा है?"
देखिए, दादाजी, यह आपका नया पोता है।
यह जॉर्डन-ग्रेस मकाया डगर है, हाँ।
मेरे पापा तीन-तीन नौकरियाँ करते थे।
वह एक सुपरमार्केट में काम करते थे,
और उनका एक कार बिज़नेस था, और फिर उनकी एक टो ट्रक सर्विस थी।
जब मुझे डीज़ल की गंध आती है,
तो मुझे अपने पापा याद आ जाते हैं जिनकी गोद में चाय रखी होती,
और वह हममें से एक-दो को ट्रक में बिठाकर ले जा रहे होते,
गाड़ी में उछलते हुए।
ऐसी जगह जाते जहाँ "बच्चों का खाना मुफ़्त" होता,
और वहाँ कई घंटे बिताते।
मेरे माता-पिता को शर्म ही नहीं आती थी,
वे कहते, "लगता है हमने इनका धंधा ही बंद करवा दिया है।"
मेरे पापा बहुत गरीबी में पले-बढ़े थे।
शायद इसलिए उन्हें ऐसा लगता था जैसे उन्हें
अपने परिवार को संभालने के लिए समय से पहले बड़ा होना पड़ा।
उनकी एक बहन है, और उनका नाम डिएना है।
डिएना डगर जिम बॉब डगर की बहन
मेरे भाई और मेरे बीच हमेशा से बहुत करीबी रिश्ता रहा है,
और हमारी बहुत अच्छी पटती थी।
हमारी परवरिश मिशनरी बैपटिस्ट के तौर पर हुई थी, जो रूढ़िवादी बैपटिस्ट होते हैं।
हमें डांस में जाने की इजाज़त नहीं थी।
काफ़ी समय तक मुझे जींस पहनने की इजाज़त नहीं थी।
मैं चीयरलीडिंग नहीं कर सकती थी, मुझे उसकी इजाज़त नहीं थी।
इसलिए मैंने अपनी बेटी एमी को
वह सब करने की आज़ादी दी जो वह चाहती थी, जिसकी मुझे इजाज़त नहीं थी।
मैं हूँ एमी किंग, उनकी पागल कज़िन।
मैं हूँ डिलन किंग, बस हर कदम पर साथ देने वाला इसका पति। बस।
सब पूछते हैं कि क्या मुझे भी इतने बच्चे चाहिए और जवाब है नहीं।
"डगर डेटिंग नियम" - सीज़न 1
एमी हमारे जैसी नहीं है, फिर भी हमें वह पसंद है।
मैं जिम बॉब की भतीजी हूँ। मैं सारे बच्चों में सबसे बड़ी हूँ।
मैं कैमरे के सामने ही पली-बढ़ी हूँ।
यह एक रचाई गई वास्तविकता है, मतलब सही एंगल मिलने चाहिए।
20 बार दरवाज़े से आना पड़ता है।
अगर इंटरव्यू का कोई हिस्सा छूट जाता,
तो ऐसा दिखना पड़ता है कि लगे, "यह वही दिन है।"
मतलब, वह वास्तविकता है भी और नहीं भी।
मेरी परवरिश बड़े रॉक एंड रोल अंदाज़ से हुई,
मतलब, यह ज़िंदगी है, मज़े करो।
टीनेज में दीवारें जॉनाथन टेलर थॉमस के पोस्टरों से भरी रहती थीं...
हे भगवान।
...और एनसिंक, और लड़कों के दूसरे बैंड,
और मैं पूल पार्टी करती थी, और वहाँ लड़के आते थे।
मेरा पहला बॉयफ़्रेंड आठवीं क्लास में बना।
- किसी लड़के को किस किया है? - हाँ।
माफ़ कर दीजिए, मिशेल मामी और जिम बॉब मामा।
पर मैं अपने कज़िन्स से और अपने परिवार से प्यार करती थी।
मैं हर रोज़ वहाँ जाती थी।
हम इतने देसी हैं।
लंच के वक्त मैं चुपके से घास के मैदान पार करके
उनसे मिलने उस ओर चली जाती थी।
लेकिन उनकी जिंदगी का हर पहलू मेरी ज़िंदगी से बिल्कुल अलग था।
मुझे नहीं पता था कि उन्हें क्या सिखाया जा रहा है,
इतना पता था कि उनकी होमस्कूलिंग होती है।
बचपन में, आपको जल्द समझ आ जाता है
कि उनके घर बहुत सख्त नियम थे।
रेडियो नहीं चला सकते थे।
- उनके घर टीवी भी नहीं था। - हाँ, टीवी भी नहीं।
तूफ़ान की चेतावनी होने पर मेरी माँ उन्हें फ़ोन करके बताती थीं।
कई जगह बिजली गिरी है।
क्योंकि उन्हें पता ही नहीं चलता।
वे ड्रेस के नीचे पैंटलून पहनते थे,
- और वे... - मुझे पता ही नहीं वे क्या हैं।
पैंटलून सफेद सूती पैंट होती है...
- टी-शर्ट। - ड्रेस के नीचे पैंट?
लेकिन वे बस पैंट नहीं हैं, फूली हुई होती हैं।
आप शॉर्ट्स नहीं पहन सकते, आप अपने कंधे नहीं दिखा सकते।
समझ आ जाता था कि आप जैसे हैं, वैसे पेश नहीं आ सकते।
यह है मेरी भतीजी एमी। मैं इससे बहुत प्यार करता हूँ।
2011 डगर्स वर्ल्ड टूर
मैं इसके जन्म के समय वहाँ था, और वह बेमिसाल था।
- अब तुम्हारे बपतिस्मा पर आया हूँ। - हाँ।
और पिता, पुत्र और पवित्र आत्मा के नाम पर।
मैं अपने मामा का बहुत आदर करती थी। वह एक तरह से मेरे लिए पिता समान थे।
उस वक्त लगता था, "हे भगवान, ऐसा क्या है जो यह नहीं कर सकते?"
मैं सोचा करती थी, "क्या यह राष्ट्रपति बनेंगे?"
मतलब, यह सब कितनी दूर तक जाएगा?
ज़िंदगी के लिए प्रदर्शन
हमारे अजन्मे बच्चों को आज़ाद करो
पापा को कैपिटल में हो रही जीवन समर्थक रैली के बारे में पता चला।
जब हम रैली में पहुँचे,
कैपिटल के सामने 2,000 लोग खड़े थे,
और प्रतिनिधियों और सेनेटरों से आंशिक गर्भपात प्रतिबंध की भीख माँग रहे थे।
लेकिन उस दिन...
और प्रतिबंध को पारित करने की बजाय उन्होंने उसे रद्द कर दिया।
अमेरिका बचाओ गर्भपात रोको
प्रभु ने मुझे इसमें शामिल होने की प्रेरणा दी।
तुरंत गर्भपात रोको
रैली के बाद, हमने कैपिटल का दौरा किया,
और गवर्नर माइक हकबी से मिले।
मेरे खयाल से इसके बाद मेरे पापा को एहसास हुआ,
"मुझे चुनाव लड़ना चाहिए, शायद मैं बदलाव ला सकूँ।"
मैं बहुत बुरी तरह डरा हुआ था, पर चुनाव लड़ा और प्रभु ने वहाँ पहुँचाया।
लिटिल रॉक से,
रिपब्लिकन राज्य प्रतिनिधि, जिम बॉब डगर।
सत्र के दौरान हम कुछ महीनों के लिए लिटिल रॉक रहने चले गए,
जो होमस्कूलिंग के कारण आसान था।
हमें कैपिटल जाना बहुत पसंद था।
आप अपना स्कूल साथ लेकर चलते हैं और बालकनी में जाकर
सब कुछ देख भी सकते हैं।
मेरे बड़े भाई जॉश को पापा के साथ वहाँ रहना अच्छा लगता था।
उसे ज़्यादा मौके मिलते थे क्योंकि वह बड़ा था।
दूसरे राज्य प्रतिनिधि उसे "नन्हा गवर्नर" बुलाते थे।
उन्हें लगता था कि उसमें कम उम्र से ही काफ़ी आकर्षण है।
जॉश और उसके कुछ दोस्तों का एक लड़कों का क्लब था।
बच्चे नहीं आ सकते।
उनके क्लब का नाम था "बॉयकॉट," बॉयज़ क्रिश्चियन आउटरीच टीम,
क्योंकि हमारी गली में बने सुपरमार्केट में
शायद वे बेचने लगे थे...
वहाँ शराब या अश्लील मैगज़ीन वगैरह बेची जाती थी,
उन्हें बॉयकॉट करना चाहते थे।
पापा ने दो बार चुनाव लड़ा, दो बार चुने गए,
स्टेट हाउस ऑफ़ रिप्रेजेंटेटिव्स में चार साल रहे।
2002 में, जिम बॉब ने अमेरिकी सीनेट को अपना लक्ष्य बनाया।
मैं क्रिस्टिन कोबेस डू मे हूँ। मैं एक धार्मिक इतिहासकार हूँ।
जिम बॉब डगर जैसे लोगों के लिए, ईसाई धर्म को कार्रवाई की ज़रूरत थी।
जिम बॉब डगर और उसका परिवार सही समय पर सही जगह पर था।
सारे बच्चे मेरे माता-पिता के साथ वोट करने गए, सब एक लाइन में थे।
हम सबने अपने अजीब कपड़े पहने हुए थे।
किसी ने हमारी फ़ोटो खींची,
और वह शायद न्यू यॉर्क टाइम्स में छपी थी।
जिम बॉब सीनेट का चुनाव हार गया...
लेकिन वह फ़ोटो उसके जीवन की दिशा बदलने वाली थी।
पैरेंट्स अपनी नेमतें गिनो
पैरेंट्स मैगज़ीन ने वह फ़ोटो देखी और डगर परिवार पर एक लेख छाप दिया,
और उसने डिस्कवरी हेल्थ का ध्यान खींच लिया।
डिस्कवरी हेल्थ ने पापा से संपर्क किया।
इस सितंबर में, देखिए अत्याधुनिक चिकित्सा विज्ञान।
नेटवर्क हमेशा ऑपरेशन
और दूसरी अनूठी चीज़ों पर आधारित कार्यक्रम बनाता था।
क्या बालों से भरे सिर की जॉर्ज की इच्छा हकीकत बन पाएगी?
जैसे कन्जॉइन्ड जुड़वाँ।
कमर के ऊपर, वे अलग-अलग हैं।
वे हमारे परिवार पर एक घंटे की डॉक्यूमेंट्री बनाना चाहते थे।
जिम बॉब को एक नया मौका मिला,
जिससे उसे अपने मूल्य पूरे देश के सामने रखने का
मंच मिलेगा,
और ढेर सारा पैसा कमाने का मौका भी।
देवियो और सज्जनो, मिलिए डगर्स से।
मैं जिम बॉब हूँ, और यह मेरी पत्नी मिशेल। हमारे घर आपका स्वागत है।
आप गिनती भूल गए, तो हम याद दिला देते हैं।
कुल 14 बच्चे हैं जिनमें जुड़वाँ बच्चों की दो जोड़ियाँ हैं।
और पारखी नज़र ने भाँप लिया होगा कि,
हाँ, नंबर 15 जल्द आने वाला है।
आठ बच्चों का वह परिवार होल्ट्स का है।
फ़ादर जिम, जिम बॉब को सालों से जानते हैं।
जिम बॉब और मैं बचपन से साथ हैं।
हम सातवीं क्लास से शाइलो क्रिश्चियन हाई स्कूल में पढ़े हैं।
जिम होल्ट पापा के दोस्तों में से थे, उनके पक्के दोस्तों में से एक।
- पहले तुम बोलो। - पहले महिलाएँ।
नहीं, मेरे साथ ऐसा मत करो। बोलो।
- मैं तुम्हारी ओर से बोलूँ? - नहीं।
- बस अपने लिए? - बस अपने लिए बोलो।
- जिम होल्ट। - और मैं बॉबी हूँ।
हम एक ब्लाइंड डेट पर मिले थे। मैं 19 साल का था...
- और... - और मैं 14 साल की थी।
यह पता नहीं था... मुझे तब यह पता नहीं था।
यह काफ़ी विकसित थी, बड़ी लगती थी।
मेरे कज़िन ने कहा कि यह 17 या 18 साल की है,
तो पता नहीं था कि यह इतनी छोटी है।
अरकंसॉ में सब कम उम्र में शादी करते हैं।
मैंने बताया कि हम रिश्तेदार हैं? मज़ाक कर रहा हूँ। नहीं हैं। खैर।।
जिम बॉब ने कहा, "आइस स्केटिंग रिंक में कुछ लोगों की ज़रूरत है।"
हमने कहा, "हम आकर स्केटिंग करेंगे।"
और वे कैमरा लेकर सामने आ गए, और बोले,
"इस बारे में क्या खयाल है?" मैं सोच रहा था, "क्या करूँ?"
तो एक छोटा सा इंटरव्यू दे दिया पर लगा काश वह तब न होता।
- तुम्हें उसका अफ़सोस है, है न? - हाँ, मुझे उसका अफ़सोस है।
यीशु करें प्यार हमारी हर चीज़ से
14 बच्चे और फिर से पेट से! - विशेष
एक तरह से ये दो परिवार एक नए चर्च का आधार थे।
हमारी पहली बेटी का जन्म एक मार्च को हुआ।
जॉश का जन्म तीन मार्च को हुआ।
इन सालों में, उससे हमारा रिश्ता काफ़ी मज़बूत हो गया।
वह हमारी पहली बेटी का बॉयफ़्रेंड था, और हम उसे बचपन से जानते थे।
16 चिल्ड्रेन एंड मूविंग इन
मेरा नाम जॉशुआ डगर है।
मैं उतना मशहूर नहीं हूँ, पर आपने मेरे परिवार का नाम सुना होगा।
हम हैं डगर्स!
डिस्कवरी हेल्थ ने एक घंटे की डॉक्यूमेंट्री बनाई, और वह काफ़ी सफल रही।
फिर उन्होंने एक क्रिसमस स्पेशल किया,
जहाँ हमने क्रिसमस मनाने का नाटक किया, और यह बहुत अजीब था।
ऐसे पाँच स्पेशल बनाए गए थे।
वह छोटा सा घर जहाँ डगर्स अभी रहते हैं,
वह बहुत भरा-भरा लग सकता है, वहाँ बस दो ही बाथरूम हैं।
जब हमने छोटे वाले घर को छोड़ा,
जो 2,400 वर्ग फुट का था, और वहाँ से बड़े घर में रहने गए,
जो 7,000 वर्ग फुट का था, तब मैं एक टीनेजर थी।
वहाँ हमारे लिए और कई बाथरूम थे, पूरे नौ बाथरूम थे।
किचन बहुत सुंदर है।
मेरी माँ का तो जैसे सपना सच हो गया।
जिम बॉब को घर बनाने में मदद चाहिए थी।
शो ने उसके घर को पूरा करने का इंतज़ाम किया,
जिसे पूरा करने में कई हज़ार डॉलर लगे।
और फिर 2008 में रियलिटी शो शुरू हुआ।
17 किड्स एंड काउंटिंग जैसा कुछ था।
मुझे याद नहीं कि उस समय कितने बच्चे थे।
बस गिनती जारी थी।
शोहरत दिन-ब-दिन बढ़ती गई।
हर कोई हैरान था
कि इतने बच्चे होने के बावजूद घर इतना साफ़ कैसे रह सकता है,
सब रंगों के हिसाब से जँचा हुआ था। कपड़े धोना अपने आप में एक कहानी थी।
बेचारी जेसा, वह कपड़ों का काम संभालती है, और दिन में करीब दस बार कपड़े धुलते हैं।
जेसा को मदद की ज़रूरत है।
घर का सामान खरीदना बहुत बड़ा काम था।
वह बहुत अलग तरह की ज़िंदगी थी और देखने में बहुत अच्छी लगती थी।
मतलब, कोई ड्रामा नहीं था।
बच्चों को बहस करने की इजाज़त नहीं थी।
माता-पिता शांत रहते थे। उनके बीच कभी लड़ाई नहीं होती थी।
सबको लगता, "यह कौन सा परिवार है?"
2 माता-पिता - 17 बच्चे
हालाँकि हमारा परिवार एक आम परिवार से नौ गुना बड़ा है।
हम सब संभाल लेते हैं।
17 किड्स एंड काउंटिंग
डिस्कवरी कम्युनिकेशन्स
हम टीएलसी मुख्यालय गए थे।
उनकी दीवार पर हमारी एक फ़ोटो थी, और उसमें एक टैंडम बाइक थी
जिसकी उन्होंने फ़ोटो ली और फोटोशॉप से हमें एक ही बाइक पर बिठा दिया।
तब एहसास हुआ कि कुछ बड़ा हो रहा है।
रियलिटी टीवी एक ऐसे नेटवर्क को,
जो उतना कामयाब नहीं है,
उसे एक नई ज़िंदगी दे सकता है।
ब्रावो, वीएच1 और एमटीवी जैसे दूसरे नेटवर्क जल्द समझ गए
कि ये शो बनाने की लागत ज़्यादा नहीं है,
और साथ ही, बहुत से लोग इन्हें देखना पसंद करते हैं।
मेरा नाम डैनिएल लिंडमैन है। मैं समाजशास्त्र की प्रोफ़ेसर हूँ।
मैं रियलिटी टीवी की प्रचारक हूँ।
हम टेटर टॉट कैसरोल बनाना शुरू कर रहे हैं।
19 किड्स एंड काउंटिंग रियलिटी शो की वह बेहतरीन मिसाल है
जो बताता है कि रियलिटी टीवी क्यों पसंद आता है।
वे इतने लोगों के लिए कैसरोल कैसे बनाते हैं?
और अगर पूरे एपिसोड में यही एक बड़ी समस्या है,
तो यह देखकर सुकून मिलता है।
देखा जाए तो रियलिटी टीवी बेहद रूढ़िवादी होते हैं।
तुम्हारी बहन जेल जा रही है, ज़रा हमदर्दी दिखाओ।
हाँ, कार्दशियन परिवार के सेक्स टेप हैं।
जैसे, हाँ, वे कई मायनों में बहुत अलग हैं,
पर वे अपनी लैंगिक भूमिका के हिसाब से
पेश आने में बहुत परंपरागत है।
मैं सुबह इस तरह नहीं जागी थी।
डगर्स भी लैंगिक भूमिका के हिसाब से पेश आते हैं,
जहाँ औरतें खाना पकाने का काम करती हैं,
औरतें सफ़ाई करती हैं।
आपको लगता है कि आप लैंगिक रूढ़ियों को बढ़ावा दे रही हैं
क्योंकि आपकी बेटियाँ खाना-सफ़ाई संभालती हैं?
इसके कुछ पहलू हैं जिन्हें आप अनदेखा नहीं कर सकते, और यह गलत नहीं है।
यह अच्छी बात है।
कुछ लोग इसलिए देखते हैं क्योंकि इससे बहुत सुकून मिलता है।
इससे अतीत की वह कल्पना ताज़ा हो जाती है,
जब चीज़ें सरल हुआ करती थीं और भूमिकाएँ स्पष्ट हुआ करती थीं।
आज के दौर के इन अजीब कार्यक्रमों ने ही
टीएलसी, डिस्कवरी वगैरह को
इतना बड़ा साम्राज्य बनाया है।
और ऐसे शो सबसे ज़्यादा कमाई
शादियों और बच्चों के जन्म वाले एपिसोडों से करते थे,
जिनसे रेटिंग बहुत ज़्यादा बढ़ जाती थी।
पर जैसे-जैसे उनकी लोकप्रियता बढ़ी, रेटिंग बढ़ी,
वे और बच्चे पैदा करते गए।
तो, चौथे सीज़न में, मिशेल ने जोसी को जन्म दिया।
वह बहुत बड़ी बात थी, क्योंकि उसकी हालत नाज़ुक थी।
टीएलसी निर्माता : क्या आप और जिम बॉब यह जानकर हैरान थे
कि आप उन्नीसवीं बार पेट से हैं?
मुझे लगा शायद ऐसा नहीं होगा।
मिशेल का ब्लड प्रेशर बढ़ता ही जा रहा था,
यह उसके और बच्चे के लिए जानलेवा हो सकता है।
यह स्थिति हमारी ज़िंदगी बदल देगी...
2010 "स्पेशल डगर प्रसव" - सीज़न 4
...हमेशा के लिए। लेकिन...
जब सब अच्छा होता है, हम परमेश्वर की स्तुति करते हैं,
और हम इन मुश्किल हालात में भी परमेश्वर की स्तुति करेंगे।
यह लो, मिशेल, वह आ रही है। अरे वाह।
और यह सब इस जीवन शैली का हिस्सा बन जाती हैं।
औरतें, लड़कियाँ उस इंजन की तरह होती हैं
जो सब संभालती हैं, सहेजती हैं।
डगर्स टीएलसी के लिए एक बड़ी उपलब्धि थे।
उनके कारण नेटवर्क कामयाब हुआ।
कुछ लोग कहेंगे कि टीएलसी
"शिक्षा चैनल" से "ताक-झाँक चैनल" बन गया।
हम कुछ सीखने के लिए उसे नहीं देखते।
हम कोहराम का मज़ा लेने के लिए उसे देखते हैं।
मेडिकल डॉक्यूमेंट्री शो की जगह आज के ये अजीब शो आने लगे।
जूलियस की गुब्बारों की लत
चार साल की उम्र में अस्पताल में भर्ती होने के साथ शुरू हुई।
आगे जाकर डिस्कवरी एक अरबों डॉलर की कंपनी बन गई,
अब वॉर्नर ब्रदर्स के मालिक हैं।
हम 200 मिलियन, 300 मिलियन घरों तक पहुँचने की कोशिश में हैं,
क्योंकि ये ऐसे शो हैं जो लोग पसंद करते हैं।
तो साथ मिलकर, हम बस एक बेहतर ही नहीं,
बल्कि बेहतरीन मीडिया कंपनी बन गए हैं।
प्यार जो बढ़ता ही जाता है
डगर्स इवैंजेलिकल समुदाय,
कट्टरपंथी समुदाय के अगुआ बन गए,
और उन्हें लगा आखिरकार टीवी पर उनके समुदाय को जगह मिली है।
पहले भी ईसाई प्रोग्राम आते थे...
प्रभु, हम आपकी स्तुति करते हैं।
...लेकिन ऐसे नहीं।
मैं अपना टिकट लाई हूँ और उन सबके ऑटोग्राफ़ लूँगी।
उनके मूल्य बहुत अच्छे हैं। हमें बहुत पसंद हैं।
मेरा नाम जेनिफ़र सटफ़िन है, और मेरा फ़ंडी फ़्राइडेज़ नाम का यूट्यूब चैनल है
जहाँ मैं मेकअप करते हुए ईसाई कट्टरवाद पर चर्चा करती हूँ।
फ़ंडी कट्टरपंथियों के लिए एक अपमानजनक शब्द है,
और यह फ़ंडी स्नार्क समुदाय के लिए एक शुरुआती स्थान है,
और मैं इसी दल का हिस्सा हूँ, "हेट वॉचर्स" की तरह।
यह शो समय के साथ
एक प्रचार में बदल गया है।
लेकिन डगर्स का शो इतना ज़्यादा मशहूर है
कि वे इसमें पूरी तरह जुट गए और वैसे ही दूसरे शो भी बनाने लगे
जो कट्टरपंथी ईसाई परिवारों के बारे में थे।
मैं हूँ खुशी से सराबोर
दिल ही दिल में
हमने प्रार्थना की, और सोचा
कि शायद यह दुनिया को यह बताने का मौका है
कि बच्चे प्रभु का वरदान हैं, नेमत हैं।
तो हम उनके पास गए और बोले,
"अगर आप हमारे विश्वास को भी दिखाएँ, तो यह डॉक्युमेंट्री बनाने को तैयार हैं।"
मार्च, 1980 में मैं 15 साल का था। उस समय जिम बॉब 14 साल का था।
मेरा परिवार बिखरा हुआ था। सौतेले पिता थे...
मेरे कई सौतेले पिता थे जो मेरी माँ से बुरा व्यवहार करते थे,
और मुझसे भी।
जिम बॉब ने कहा मैं उसके भाई जैसा हूँ और उसकी माँ मुझे बेटे की तरह चाहती थीं।
बेहतरीन खिलाड़ी शाइलो
लेकिन जिम बॉब की भी समस्याएँ थीं।
मैं ऐसी स्थिति में बड़ा हुआ जहाँ बिजली काट दी जाती थी।
हमारा घर ज़ब्त हो गया था।
मेरे पापा आध्यात्मिक नहीं थे।
इससे हमें काफ़ी दिक्कतें आईं।
चर्च ने कहा, "हम एक सेमिनार में जा रहे हैं। हम तुम्हें ले जाएँगे।"
जिम बॉब और मैं एक साथ गए थे। हमने पहली बार बिल गॉथर्ड को देखा।
1988 "द बेसिक सेमिनार का परिचय"
द बेसिक सेमिनार, इंस्टिट्यूट इन बेसिक यूथ कॉन्फ़्लिक्ट्स मिनिस्टरी।
हाई स्कूल के दौरान, बिल गॉथर्ड अपने सहपाठियों के
गलत फ़ैसलों को लेकर काफ़ी परेशान थे।
द बेसिक सेमिनार पारिवारिक झगड़ों,
हीनता की भावना पर काबू पाने,
अपराध-बोध और कटुता को दूर करने, विनाशकारी आदतों को छोड़ने,
सफल वैवाहिक जीवन के रास्ते सुझाती है...
क्या आपने सोचा है
कि आप प्रभु के साम्राज्य के लिए ऐसा क्या कर सकते हैं
कि उनके लिए अपनी ज़िंदगी दे सकें?
अगर जान देने लायक कुछ नहीं है, तो जीने लायक भी कुछ नहीं है।
इसे ऐसे भी कहा जा सकता है। ज़िंदगी के अंत पर पहुँचने पर
ऐसा क्या है जिसे पलटकर देखने पर आप कह सकें,
"प्रभु ने मेरे जीवन के ज़रिए यह हासिल किया है।"
ज़िंदगी हमारे सामने बिखर रही थी। हमारे बच्चे विद्रोह कर रहे थे।
इंस्टिट्यूट इन बेसिक यूथ कॉन्फ़्लिक्ट ने मेरी ज़िंदगी बचाई।
मैं यह दिल से कह रहा हूँ।
जब पहली बार मैंने मिस्टर गॉथर्ड को बोलते हुए सुना, मैं रो पड़ा।
मैंने बाइबिल की इससे क्रांतिकारी बातें नहीं सुनी थीं।
कि प्रभु से और प्यार कैसे करें, और उन्हें वह कैसे दिखाएँ।
यही सबसे बड़ी आज्ञा है, प्रभु से प्रेम करना।
मैंने ज़िंदगी में इससे अच्छी बातें नहीं सुनी थीं। वह बेमिसाल लगा।
इंस्टिट्यूट में सबको लगता था कि बिल गॉथर्ड जैसा कोई नहीं,
और जिम बॉब उनमें से एक था।
आप सबके लिए, हमारे पास
किसी भी आदत पर जीत पाने का तरीका है।
बचपन में, मेरा परिवार बिल गॉथर्ड के सेमिनार देखता था,
जो डगर्स जैसा ही एक कार्यक्रम था।
मेरा नाम ब्रुक आर्नल्ड है। मैं आपसे बात करने में बहुत झिझक रही थी,
क्योंकि मेरे लिए, बिल गॉथर्ड का किस्सा
मधुमक्खी के उस छत्ते की तरह है
जिसे अभी लात मारने की ज़रूरत नहीं है।
आप इंस्टिट्यूट इन बेसिक लाइफ़ प्रिंसिपल्स के बारे में क्या जानती हैं?
आपके पास कितना समय है?
चिल्ड्रेंस इंस्टिट्यूट ऑफ़ सेमिनार इन बेसिक लाइफ़ प्रिंसिपल्स में स्वागत है।
जिन पर हमारी ज़िम्मेदारी है उनके अधिकार और उनकी कही और अनकही इच्छाओं का
पालन करने की अहमियत सीखेंगे।
मुझे लगा जैसे बिल गॉथर्ड परमेश्वर की ओर से मेरे जीवन में आए हैं
और मुझे लगा जैसे कोई अहम बात है जो मुझे जाननी चाहिए।
लगा कि बिल गॉथर्ड के बारे में जितना अधिक जानूँगी,
उतना ज़्यादा खुद को समझूँगी।
बिल गॉथर्ड सीनियर एक मिनिस्टर थे।
वह गिडियन्स एसोसिएशन के प्रमुख थे।
वह छोटी सी बाइबल जो आपको हर होटल के कमरे में मिलती है,
वह गिडियन्स के कारण वहाँ है।
तो बिल गॉथर्ड इस इवैंजेलिकल साम्राज्य से हैं,
और उन्होंने व्हीटन कॉलेज में पढ़ाई की,
जो कट्टरपंथियों के हार्वर्ड जैसा है।
1961 में,
बिल गॉथर्ड ने स्थानीय वर्कशॉप किए
कि माता-पिता कैसे होने चाहिए, परवरिश कैसे करें, अनुशासन।
वे समृद्धि के उपदेश देते हैं।
प्रभु की आज्ञा मानो, तो वह आशीष देगा।
लोग यह सीखकर,
यह नज़रिया अपने-अपने समुदाय में, अपने चर्च में ले जा रहे थे।
साठ के दशक के अंत में, उस समय लोग डरे हुए थे,
बहुत से सामाजिक, सांस्कृतिक, राजनीतिक, आर्थिक बदलाव हो रहे थे।
नागरिक अधिकार आंदोलन हो रहे थे,
महिला अधिकार आंदोलन हो रहे थे, छात्र प्रदर्शन कर रहे थे।
लोग सोच रहे थे, "क्या ईसाई लंबे बाल रख सकते हैं?
"क्या ईसाई रॉक एंड रोल सुन सकते हैं?
"क्या ईसाई टीवी देख सकते हैं?"
बिल गॉथर्ड ने कहा, "इस बात की चिंता मत करो
"कि सही काम क्या हैं,
"क्योंकि मुझे हर चीज़ के सही तरीके पता हैं।"
उनके प्रोग्राम की सरलता
उन लोगों को बहुत पसंद आ रही थी
जो मुश्किल दौर से गुज़र रहे थे।
दुनिया के लिए "नया" दृष्टिकोण!
इंस्टिट्यूट इन बेसिक लाइफ़ प्रिंसिपल्स
इंस्टिट्यूट इन बेसिक लाइफ़ प्रिंसिपल्स का लघु नाम है आईबीएलपी।
- आईबीएलपी। - आईबीएलपी। आंदोलन, नज़रिए...
नहीं, "आईबीएलपी।"
यही तो मैंने कहा।
- आईबीएलपी। - आईबीएलपी।
बिल गॉथर्ड ये छोटे नाम इस्तेमाल करने का मौका कभी नहीं छोड़ते थे।
इंस्टिट्यूट इन बेसिक लाइफ़ प्रिंसिपल्स
अधिकारवाद का यह मसला बहुत महत्वपूर्ण है।
आईबीएलपी बेसिक सेमिनार
जीवन के सात सिद्धांतों के उपदेश
बिल गॉथर्ड की शिक्षाओं में सात गैर-वैकल्पिक बेसिक प्रिंसिपल हैं,
लेकिन गॉथर्डवाद की सबसे बड़ी खासियत है अधिकारवाद की शिक्षा।
क्योंकि हम ऐसे समय में जी रहे हैं
जहाँ हमें समान अधिकार चाहिए।
बेटे और बेटियों को माता-पिता से समानता चाहिए।
नागरिकों को सरकार से समानता चाहिए।
मतलब, इस दौर का रवैया ही
समान अधिकार का है,
लेकिन परमेश्वर ने जीवन इस तरह नहीं बनाया, और यह ऐसे काम नहीं करता।
जब तक हम सुरक्षा की इस छतरी के नीचे हैं,
शैतान विनाशकारी प्रलोभनों से हम पर जीत नहीं पा सकता।
आईबीएलपी में कई अच्छे लोग हैं।
वे यह सोचकर शामिल होते हैं कि, "मेरे बच्चे मुसीबत में न पड़ें।
"वे गलत रास्ते पर न जाएँ, और हमारे पापों के
"अपराध-बोध को झेलते हुए न जिएँ।"
और वे एक बेहतर ज़िंदगी की उम्मीद में इसमें शामिल होते हैं।
मुझे हाई स्कूल में द बेसिक सेमिनार में जाने का मौका मिला था।
शायद 1980 में।
शादी के बाद, मिशेल को उसमें जाने का मौका मिला,
और वह हमारी ज़िंदगी के लिए वरदान था।
आपसे प्यार है...
जिम बॉब डगर गॉथर्ड की शिक्षाओं से प्रभावित था
जिसमें यह क्विवरफुल आइडिया भी था कि परिवार बड़े से बड़ा होना चाहिए।
लोग पूछते हैं, कितने बच्चे होने चाहिए?
आईबीएलपी बेसिक सेमिनार
जवाब है, प्रभु के कितने आशीष...
क्विवरफुल आंदोलन में, वफ़ादार ईसाई होने के लिए,
लोगों को उतने बच्चे पैदा करने चाहिए जितने भगवान उन्हें दे।
इसका स्रोत बाइबल ही है, तो उन्होंने इस नज़रिए को बढ़ावा दिया।
"जैसे योद्धा के तरकश में बाण, वैसे ही युवाओं के बच्चे हैं।"
वैसे ही युवाओं के बच्चे हैं।
जो व्यक्ति तरकश को भरता है, वह अति प्रसन्न रहेगा।
बढ़ती आबादी बस एक मिथक है।
पूरी दुनिया की आबादी जैक्सनविल, फ्लोरिडा में फिट हो सकती है।
हमारे एक बेटा और बेटी है।
हमारे 11 बच्चे हैं।
आईबीएलपी के अनुसार, आपके जितने ज़्यादा बच्चे होंगे,
आप पर प्रभु का उतना आशीष है।
- गुड मॉर्निंग, दोस्तो। - गुड मॉर्निंग।
मिशेल, मुझे यह पूछते हुए थोड़ा डर लग रहा है।
आप एक बड़ी घोषणा करने वाली हैं?
हमारा 20वाँ बच्चा होने वाला है।
हाँ! और हम बहुत खुश हैं।
"फूलो-फलो और परिवार बढ़ाओ।" मैंने यही सुना था जब मैं 12 साल की थी,
- जब आठ साल की थी... - यह पागलपन है।
फूलो-फलो और परिवार बढ़ाओ
दिल की धड़कन सुनाई नहीं दे रही।
आपको दिल की धड़कन सुनाई नहीं दे रही?
हम दोनों के दिल टूट गए।
दिल की धड़कन नहीं थी, और हम दोनों बहुत दुखी हो गए।
2012 "डगर परिवार में एक मौत" - सीजन 6
इतने बच्चों और शो की लोकप्रियता के चलते,
वे आईबीएलपी का चेहरा बन गए थे।
अगर आप द बेसिक सेमिनार में नहीं गए हैं, तो ज़रूर जाएँ।
बिल गॉथर्ड शहर-शहर जाकर बड़े-बड़े सम्मेलन कर रहे थे।
इंस्टिट्यूट का मानना है कि दो मिलियन लोगों ने
बिल गॉथर्ड के सेमिनारों में भाग लिया है।
वह एक रॉकस्टार थे।
जिस युग में ईसाई संस्थाएँ और अधिकारवाद पीछे छूट रहे थे,
वह लोगों का ध्यान खींच रहा था।
डगर्स जैसे लोगों को यह एक जीत लगी।
तो, मेरा नाम जॉश पीस है, और कई साल पहले,
मैंने न्यू रिपब्लिक के लिए एक लेख लिखा था
जो बिल गॉथर्ड, आईबीएलपी और उस दुनिया के बारे में था।
द एडवांस्ड ट्रेनिंग इंस्टिट्यूट बाइबिल पर आधारित है
माता-पिता की देख-रेख में घर पर होता है।
1984 में, बिल गॉथर्ड ने द एडवांस्ड ट्रेनिंग इंस्टिट्यूट की शुरुआत की,
एक होमस्कूल पाठ्यक्रम
जो उनकी शिक्षाओं को लेकर,
जो वे सेमिनार में बताते थे,
उससे परिवारों के लिए एक पाठ्यक्रम बना दिया।
एटीआई के पास जो संसाधन हैं, हमें उन्हीं की ज़रूरत थी।
मैं अकेले यह नहीं कर पाती, इन संसाधनों के बिना नहीं कर पाती।
बचपन में, हमें लगता था
कि वे हमें दुनिया से बचाना चाहते हैं।
लोग आईबीएलपी ग्रुप में जाते हैं,
उनके सम्मेलनों में जाते हैं,
क्योंकि वे मज़ेदार और रोमांचक और सामुदायिक होते हैं।
यही रास्ता है। यही रास्ते हैं सफलता के,
हर चीज़ का रास्ता है।
वह रास्ता जो हमें वह देगा जिसकी हमें ज़रूरत है
अच्छे माता-पिता बनने, होमस्कूलिंग के लिए
और यह पक्का करने के लिए कि बच्चे सही राह पर चलें।
जब कोई संगठन यह वादा करता है, तो बहुत अच्छा लगता है।
डगर्स को आईबीएलपी के लिए भर्ती का ज़रिया बनाया गया।
परमेश्वर ने हमारे परिवार के लिए सेवा के कई मौके खोल दिए हैं।
यह कोई शो नहीं है। सच में, यह हमारा जीवन है, सच में।
ईसाई कट्टरवाद काफ़ी हद तक छिपा हुआ था।
उनके अपने स्कूल थे,
मनोरंजन के तरीके थे, उनका अपना सब कुछ था।
उन्हें धर्मनिरपेक्ष संस्कृति से संपर्क रखने की ज़रूरत नहीं थी।
और फिर डगर्स आए, और वे अचानक मुख्यधारा में आ गए।
टॉम क्रूज़, साइंटोलॉजिस्ट।
साइंटोलॉजी प्रोमोशनल वीडियो
साइंटोलॉजिस्ट कहलाना सौभाग्य की बात है।
अधिकतर लोगों के लिए साइंटोलॉजी का रास्ता टॉम क्रूज़ ने खोला।
इससे साइंटोलॉजी को विश्वसनीयता मिली,
और कई मायनों में, वैसे ही, जैसे बिल गॉथर्ड के लिए डगर्स थे।
डगर, डगर, डगर। हैलो।
मिशेल और जिम बॉब ने अब अपनी दूसरी किताब लिखी है।
हमारे स्टोर में इतने लोग कभी नहीं आए।
दस साल से ये बच्चे टीवी पर हैं,
पर लगा नहीं था कि हमारे परिवार को
हर जगह इतनी अहमियत मिलेगी।
अठारह, हाँ।
मैं जॉशुआ डगर हूँ।
डगर परिवार के बच्चे गॉथर्ड की शिक्षाओं के साथ पले-बढ़े थे,
और जॉश डगर भी अलग नहीं था।
और जैसे-जैसे वह बड़ा हुआ, उसने इस दुनिया में अपनी जगह बनाई।
उसके सितारे चमक रहे थे।
- हैलो। - हैलो।
- द डगर्स। - कैसी हैं?
और जॉश और एना हमारे साथ स्टूडियो में हैं। काटो।
- काट दें? - कोई भी टुकड़ा।
ठीक है, अब उसे पलट दीजिए।
- इसका मतलब समझे? - कि हमारी बेटी होने वाली है।
गुलाबी मतलब बेटी। आपको बेटी होगी।
हमने डीसी में नौकरी स्वीकार करने का फ़ैसला किया है।
यह अजीब या अप्रत्याशित नहीं है
कि एक रियलिटी टीवी शो का मशहूर सितारा
राजनीति में भी जाना चाहेगा।
यह मेरा देश है
हैलो, मैं जोश डगर हूँ।
दो साल पहले, जॉश ने परिवार अनुसंधान परिषद में
एक बड़ी नौकरी स्वीकार की थी,
एक बेहद रूढ़िवादी समूह
जो ईसाई दृष्टिकोण का प्रचार करता है।
मैं खुश थी कि उन्हें अपना शो करने का मौका मिला।
मुझे लगा कि वह उनके लिए अच्छा मौका है।
लेकिन मुझे सब पता नहीं था।
मुझे पता नहीं था कि पर्दे के पीछे क्या चल रहा है।
रियलिटी टीवी परिवार की तबाही।
एक धमाका, 19 मई, 2015।
चौंकाने वाले आरोप सामने आए हैं
कि डगर परिवार के बड़े बेटे ने बच्चों का यौन शोषण किया है।
ओपरा विन्फ्रे शो को मिले एक गुमनाम खत के बाद,
ओपरा की टीम ने बाल शोषण हॉटलाइन को फ़ोन किया,
और पुलिस तहकीकात करने लगी।
रियलिटी टीवी के लिए भी यह सनसनीखेज है,
यह खबर तब सामने आई जब इनटच मैगज़ीन के हाथ
दस साल पुरानी एक पुलिस रिपोर्ट लगी जिसमें जॉश पर छेड़छाड़ के आरोप थे।
उसके अनुसार 14 या 15 साल की उम्र में,
जॉश ने 2002 और 2003 में कम से कम पाँच लड़कियों से ज़बरदस्ती की है।
अनुमान लगाया जा रहा है कि ये बेनाम पीड़ित जॉश की बहनें हैं।
19 किड्स एंड काउंटिंग / टीएलसी
वह वक्त याद है जब उसे घर से दूर भेजा गया था?
हाँ।
- जो भी तुम बताना चाहो। - पता नहीं।
मैं इस बारे में बात नहीं करना चाहती।
बस इसलिए कि...
- काश किसी को पता न चलता। - हाँ, यह मेरे लिए मुश्किल है क्योंकि...
इसने मुझ पर भरोसा करके कुछ बातें मुझे बताई हैं,
क्योंकि हम पति-पत्नी हैं
और हम चाहते हैं कि वे बातें मरते दम तक हमारे बीच ही रहें,
और किसी को उनके बारे में पता न चले।
- और आपको क्या लगता है? - ठीक है...
इस बात को हमेशा काफ़ी दबा-छिपाकर रखा गया है और...
किसी को यह पता नहीं चलना चाहिए था। इसलिए मुझे इस बारे में बात करना पसंद नहीं।
जैसे ही वह रिपोर्ट आई, सब कुछ बाहर आ गया,
तब यह बात लोगों के सामने आ गई।
आपको जॉश के बारे में पहली बार कब पता चला?
कितना खुलकर बताएँ? क्योंकि यह एक अंधेरे कुँए जैसा है।
यार... यह बहुत ही विकृत कहानी है।
हम उसे बचपन से जानते हैं, वह हमारी पहली बेटी का बॉयफ़्रेंड था।
और जब जॉश ने कहा,
"मैं केली से शादी करना चाहता हूँ।"
हमने हाँ कर दी।
सोलह साल के बड़े बेटे जॉश के मामले में
डगर डेटिंग का नाज़ुक मुद्दा कैसे संभालेंगे?
आप किसी को अपना दिल देते हैं,
तो उसे देना चाहिए जो आपसे प्यार करे, आपकी परवाह करे,
और उसे नहीं
जो भावनाओं में बह जाए।
तो 30 मार्च 2003 में जब हमें पता चला,
मैं मैदान में गया और रोने लगा।
जिम बॉब ने हमसे कहा था,
"जॉश से एक गलती हो गई है। उसने अपनी बहनों को गलत तरीके से छुआ है।"
वे यह "जुमला" इस्तेमाल करते थे...
तुमने कहा था कि उसने बहनों से ज़बरदस्ती की,
और मिशेल ने कहा, "खबरदार जो दोबारा ऐसा कहा।"
वह 12 साल की उम्र से यह कर रहा था,
पर हमें पता चला, जब वह 15 साल का था।
तो तुम हमें कब बताने वाले थे?
और मिशेल ने कहा, "हम उन्हें तुम्हें बताने ही नहीं देते।
"शादी के बाद जॉश केली को सब बता देता।"
और मैंने जिम बॉब से कहा, "तो तुम कहना चाहते हो
"कि मेरी बेटी को इस्तेमाल किया
"उसे सुधारने के लिए?"
और उसने कहा, "हाँ। ऐसा ही समझ लो।"
जिम बॉब ने एक बिल लिखा था जिससे यौन अपराधी वेबसाइट बनी थी।
मैंने उससे पूछा, "तुम्हारे बिल के अनुसार
"और जो तुमने बताया,
"जॉश वहाँ होना चाहिए।
"उसे सज़ा मिलनी चाहिए क्योंकि उसने कानून तोड़ा है
"और उसे आत्मसमर्पण कर देना चाहिए।"
उसने कहा, "उसे पुलिस के पास ले जा रहा हूँ, चलोगे?"
मैंने कहा, "हाँ।"
तो मैं उसके साथ गया। हम राज्य पुलिस के पास गए।
उन्होंने हमें बिठाया और हमने सारी कहानी बताई।
जॉश ने वह बताया जो तब हमारे हिसाब से उसके सारे कारनामे थे।
वह बोले, "इस बार छोड़ रहा हूँ।
"अगर दोबारा किया, तो कड़ी सज़ा दिलवाऊँगा।"
हमें बाद में पता चला कि वह जिम बॉब का दोस्त था।
जिम सोच रहा था, "अब मुझे क्या करना चाहिए?
"उसे घर से हटाना होगा।
"हम कहाँ जाएँ? उसे कहाँ ले जाएँ?"
वह उसे लिटिल रॉक में बिल गॉथर्ड की संस्था में ले गया।
वह भटके हुए लड़कों के लिए बना एक आईबीएलपी केंद्र था।
आईबीएलपी प्रोमोशनल वीडियो
मैंने पूछा, "जॉश कहाँ है? वह कहाँ है?"
उन्होंने कहा, "वह एक कैंप में लोगों के लिए घर बनाने गया है।"
और मैंने सोचा, "अच्छा।"
और वे बोले, "हाँ, वह अच्छा लड़का है।"
पता था कि कोई गड़बड़ है।
जॉश घर से दूर था और वे पैरेंट्स मैगज़ीन को इंटरव्यू देने वाले थे।
- वह जिससे उनका शो बना? - हाँ।
मैंने जिम बॉब से पूछा, "तुम उनसे क्या कहोगे?"
उसने कहा, ''कहूँगा जॉश मिनिस्टरी के काम से गया है।''
मैंने कहा, "जिम बॉब, तुम जानते हो कि यह सच नहीं है।"
उसने उसकी सच्चाई छिपाई।
उसने यह नहीं बताया। वह उसे वापस ले आया।
कहा अपने जन्मदिन पर उसे वापस लाना चाहता है।
उन्होंने उसे कानून को नहीं सौंपा, कोई रिपोर्ट दर्ज नहीं की,
कुछ भी नहीं किया।
मैंने कहा, "हो सकता है तुम सबसे अच्छे ईसाई परिवार हो।
"अगर किसी को 20 साल बाद पता चला, तो वे तुम्हें कच्चा खा जाएँगे।"
- उससे जॉश को कोई फ़ायदा नहीं हुआ। - नहीं।
वह एक अभिशाप था। जॉश के लिए।
अपनी प्यारी कज़िन के बारे में सोचकर बहुत दुख होता है।
और आईबीएलपी के दूसरे लोगों के लिए।
टीएलसी ने गॉथर्ड की शिक्षाओं के लिए एक पीआर शो बनाया।
यह डगर्स से बहुत बड़ा था।
और बहुत से लोग यही सब कर रहे थे,
पर वे पकड़े नहीं गए।
आईबीएलपी समुदाय में ऐसी घटना पहली बार नहीं सुन रही थी।
खुद बिल गॉथर्ड और उन पर लगे आरोपों को देख लो।
सारा ध्यान केवल डगर्स पर था,
इंस्टिट्यूट पर नहीं।
वह इंस्टिट्यूट अपराधियों को जन्म दे रहा है।
हमें इन माता-पिताओं पर नाज़ है जिन्होंने परमेश्वर की आज्ञा मानी,
और दुनिया में कई बेटे-बेटियाँ लाए।
इस कथित मिनिस्टरी ने
बहुत से लोगों को दुख पहुँचाया है।
लोग जॉश डगर को देखते हैं तो उन्हें एक राक्षस दिखाई देता है।
लेकिन...
ये राक्षस बनाए जाते हैं।
मैंने यहाँ आकर अपने परिवार से सारे रिश्ते
खत्म कर दिए हैं, पर ठीक है।
शाइनी हैप्पी पीपल पर आगे देखिए
होमस्कूल के बच्चों को आप दूर से ही पहचान सकते हैं।
बिल गॉथर्ड ने वादा किया था कि उसका होमस्कूल प्रोग्राम
प्री-लॉ और प्री-मेडिकल डिग्री के बराबर होगा।
हम अपने बच्चों को सिखाते हैं कि विकास पूरी तरह से अवैज्ञानिक है।
जब मैंने डगर्स को देखना शुरू किया, सब शांत हुआ करते थे।
माँ की बात मानो, चुपचाप बैठो, और मुस्कुराते हुए मेरी ओर देखो।
पर वे यह नहीं दिखाते कि वे इतने शांत क्यों रहते थे।
क्या आपने अपने कज़िन्स को छड़ी से मार खाते देखा है?
जिम बॉब डगर का यह कहने का दुस्साहस कि,
"सालों तक यहाँ कैमरा क्रू ला सकता हूँ,
"पर किसी को कुछ पता नहीं चलेगा।"
आपको कभी चिंता होती थी कि इलाज सफल नहीं हुआ तो?
नहीं, जॉश बदल गया था।
बहुत शोषण हुआ था।
डर एक बहुत बड़ा हथियार था।
सपने आते थे कि मुझे ज़िंदा जला दिया गया है।
बिल गॉथर्ड ने कहा कि कैबेज पैच गुड़िया बनाने वाला एक तांत्रिक था।
गॉथर्ड यह चाहता है, भगवान यह चाहते हैं।
वहाँ आपकी शख्सियत ऐसी बना देते हैं कि आप आसानी से शिकार बन जाते हैं।
मैं बस यह उम्मीद और दुआ करती हूँ कि ऐसा फिर कभी किसी और के साथ न हो।
संवाद अनुवादक शीला सिजिन मैथ्यूज़
रचनात्मक पर्यवेक्षक जनक कविरत्न
Downloaded from MoviesMod.org | Visit & Support